கேள்வி: எம். எம். மானசி - வாழ்க்கை வரலாறு பற்றி தகவல் சொல்.
பதில்: மானசி 1993 சனவரி 8 அன்று சென்னையில் தமிழ் பேசும் பெற்றோருக்குப் பிறந்து மும்பையில் வளர்ந்தார். தனது 2-ஆம் வயதில் இசையைக் கற்று பொது இசை நிகழ்ச்சியில் நவராத்திரி மற்றும் கணபதி பூஜையில் பஜனைகளைப் பாடியவர். இவருக்கு எம். எம். மோனிஷா என்கிற தங்கையும் உள்ளார். இவரும் பின்னணிப் பாடகியாவார். இவரை இசைஞானி இளையராஜாதான் முதன் முதலில் கன்னட இசைத்துறையில் திரிஷ்யம் என்கிற படத்திற்குப் பாட வாய்ப்பளித்தவர். இசையமைப்பாளர் வித்தியாசாகர் மலையாளத்தில் ஓர் இந்திய பிரயாணக்கதா என்கிற படத்திற்குப் பாட வாய்ப்பளித்துள்ளார். இவர் முதன் முதலாக இந்தித் திரையுலகில் பாக் ஜானி என்கிற திரைப்படத்தில் தேவி ஸ்ரீ பிரசாத் இசையமைப்பில் டாடி மம்மி பாடியவர். இப்பாட்டை 20 கோடி பேர் யூடியூபில் கண்டுள்ளனர். இவர் பாடகி மட்டுமில்லாமல் நடிகைகளுக்குப் பின்னணிக் குரல் கொடுப்பவராகவும் உள்ளார். நடிகை தமன்னா, சமந்தா, பிந்து மாதவி, திரிஷா, சுவாதி, ஹன்சிகா மோத்வானி, லஷ்மி மேனன் ஆகியோர்க்குப் பின்னணிக் குரல் கொடுத்துள்ளார்.